
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 125 

8 Μαρτίου 1995 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 

του Δήμου Αθηναίων (Ν. Αττικής). 1 

Καθορισμός χώρου για την κατασκευή υπόγειου χώρου 
στάθμευσης αυτοκινήτων και των απαιτουμένων για 
την εξυπηρέτηση αυτού υπέργειων εγκαταστάσεων 

εντός του ρυμοτομικού σχεδίου Αθηνών. 2 

Τροποποίηση του εγκεκριμένου ρυμοτομικού σχεδίου 
του Δήμου Αγίας Παρασκευής (Ν. Αττικής) και κα¬ 
θορισμός όρων και περιορισμών δόμησης. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Τροποποίηση τθυ εγκεκριμένου ρυμοτομικού σχεδίου του 
Δήμου Αθηναίων (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν. Δ/τος της 
17.7.1923 «Περί σχεδίων πόλεων κ.λπ.» (Α' 228) όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις της παρ. 3 του άρθρου 99 του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις* (Α' 101), όπως αντικαταστάθηκε με την παρ. 2 
του άρθρου 7 του Ν. 2052/92 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 


3. Την 807/1992 γνωμοδότηση του Δημοτικού Συμβου¬ 
λίου Αθηναίων. 

4. Την 404/1994 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος με πρό¬ 
ταση του Υπουργού Περιβάλλοντος, Χωροταξίας και Δη¬ 
μοσίων Έργων, αποφασίζουμε: 

Άρθρο 1 

ΕγκρΙνεται η τροποποίηση του εγκεκριμένου ρυμοτομι¬ 
κού σχεδίου του Δήμου Αθηναίων με το χαρακτηρισμό ως 
πεζόδρομου τμήματος της οδού Αιγάλεω και ειδικότερα 
μεταξύ των οδών Αίμου και Λεωφ. Κωνσταντινουπόλεως, 
όπως φαίνεται στο σχετικό πρωτότυπο διάγραμμα σε κλί¬ 
μακα 1:500 που θεωρήθηκε από τον προϊστάμενο της 
Δ/νσης Τοπογραφικών Εφαρμογών με την 6862/1995 
πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 25 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ ΛΑΛΙΩΤΗΣ 

( 2 ) 

Καθορισμός χώρου για την κατασκευή υπόγειου χώρου 

στάθμευσης αυτοκινήτων και των απαιτουμένων για 

την εξυπηρέτηση αυτού υπέργειων εγκαταστάσεων 

εντός του ρυμοτομικού σχεδίου Αθηνών. 

0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 8 του Ν. 
2052/1992 «Μέτρα για την αντιμετώπιση του νέφους και 
πολεοδομικές ρυθμίσεις» (Α' 94). 

2. Τις διατάξεις του άρθρου 23 παρ. 1 {εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Την 200/1993 γνωμοδότηση του Δημοτικού Συμβου¬ 
λίου Αθηνών. 

4. Τις 410/1993 και 329/1994 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

5. Τις διατάξεις των άρθρων 3 και 5 του Ν. 1650/1986 
«Γία την προστασία του Περιβάλλοντος» (Α' 160). 

6. Τη Μελέτη περιβαλλοντικών επιπτώσεων Β’ Κατηγο¬ 
ρίας Σταθμού Αυτοκινήτων πλατείας Κολωνακίου της 
Εταιρείας ϋΕΝΟΟ Ε.Π.Ε. από Φεβρουάριο 1994. 

7. Τις διατάξεις του άρθρου 29 Α του Ν. 1558/1985 
όπως αυτό προστέθηκε με το άρθρο 27 του Ν. 2081/92 
(Α' 154). 

8. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

9. Τις 300/1994 και 661/1994 γτνωμοδοτήσεις του 
Συμβουλίου της Επικράτειας, με πρόταση των Υπουργών 
Οικονομικών και Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Αρθρο 1 

Εγκρίνεται ο καθορισμός υπόγειου χώρου στάθμευσης 
αυτοκινήτων κάτω από τις πέριξ της πλατείας Φιλικής 
Εταιρείας (Κολωνακίου) οδούς και των απαιτουμένων για 
την εξυπηρέτηση αυτού υπέργειων εγκαταστάσεων, όπως 
ο χώρος φαίνεται να περικλείεται με μαύρη διακεκομμένη 
και εστιγμένη γραμμή στο σχετικό πρωτότυπο διάγραμμα 
σε κλίμακα 1: 500 που θεωρήθηκε από τον Προϊστάμενο 


της Διεύθυνσης Τοπογραφικών Εφαρμογών με την 
99558/1994 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Η κατοχή, διαχείριση και εκμετάλλευση του χώρου που 
εγκρίνεται με το άρθρο 1 του παρόντος περιέρχονται στο 
Ειδικό Ταμείο Εφαρμογής Ρυθμιστικών και Πολεοδομικών 
Σχεδίων (ΕΤΕΡΠΣ). 

Άρθρο 3 

Η μελέτη και κατασκευή του παραπάνω χώρου υπόκει- 
ται στους παρακάτω περιορισμούς: 

1) Οι σκαπτικές εργασίες να γίνουν υπά την εποπτεία 
της αρμόδιας αρχαιολογικής υπηρεσίας. 

2) α) Δεν επιτρέπεται η πρόσκληση βλάβης η διατάραξη 
της χρήσεως στην πλατεία Φιλικής Εταιρείας (Κολωνα- 
κίου) από την είσοδο και την έξοδο του υπόγειου χώρου 
στάθμευσης. 

β) Η είσοδος και η έξοδος του παραπάνω χώρου τοπο¬ 
θετούνται στους δρόμους και στα σημεία αυτών που δεν 
έχει δημιουργηθεί υπαίθριος χώρος συνάθροισης κοι¬ 
νού. 

3) Απαιτείται η έγκριση των εισόδων - εξόδων του σταθ¬ 
μού οπό τη Διεύθυνση Οδικής Κυκλοφορίας της Γενικής 
Γραμματείας Δημοσίων Έργων και τον Οργανισμό Ρυθμι¬ 
στικού Σχεδίου και Προστασίας Περιβάλλοντος Αθήνας 
ώστε να μη προκαλούν βλάβη στην παραπάνω πλατεία. 

Άρθρο 4 

Η ισχύς του παρόντος διατάγματος αρχίζει απά τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 27 Φεβρουάριου 1995 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡ/ΝΤΟΣ, ΧΟΡΕΙΑΣ & ΔΗΜ. ΕΡΓΟΝ 

ΑΛΕΞ. ΠΑΠΑΔΟΠΟΥΛΟΣ Κ. ΛΑΛΙΩΤΗΣ 

(3) 

Τροποποίηση του εγκεκριμένου ρυμοτομικού σχεδίου του 
Λήμου Αγίας Παρασκευής (Ν. Αττικής) και καθορισμός 
όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9,29 και 70 του Ν. Δ/τος 
της 17.7.1923 «Περί σχεδίων πόλεων κ,λπ.» (Α' 228) 
όπως μεταγενέστερα τροποποιήθηκαν και συμπληρώθη¬ 
καν. 

2. Τις διατάξεις της παρ. 1 (εδάιρ. ιδ) του άρθρου 23 του 
Ν. 1558/1985 «Κυβέρνηση και Κυβερνητικά Όργανα» {Α' 
137). 

3. Τις διατάξεις του άρθρου 99 (παρ. 3) του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101), όπως αντικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» {Α’ 94). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α' 154). 

5. Την 120/1992 γνωμοδότηση του Δημοτικού Συμβου¬ 
λίου Αγίας Παρασκευής. 

6. Την 463/1993 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

8. Την 110/1994 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 


Άρθρο 1 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου του Δήμου Αγίας Παρασκευής (Ν. Αττικής) 
στο Οικοδομικό Τετράγωνο 29Α με τον χαρακτηρισμό του 
με στοιχεία Α, Β, Γ, Δ, Α τμήματος αυτού ως χώρου ΚΑΠΗ, 
όπως φαίνεται στο σχετικό διάγραμμα σε κλίμακα 1; 500 
που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 56381/1994 πράξη 
του και που αντίτυπό του σε φωτοσμίκρυνση δημοσιεύεται 
με το παρόν διάταγμα. ' 

Άρθρο 2 

Οι όροι και περιορισμοί δόμησης του κατά το προηγού¬ 
μενο άρθρο χώρου ΚΑΠΗ καθορίζονται ως εξής: 

- Ποσοστό κάλυψης: τριάντα τρία τοις εκατό (33%) της 
επιφάνειας αυτού. 

- Συντελεστής δόμησης: τέσσερα δέκατα (0,4). 

- Μέγιστο επιτρεπόμενο ύψος του ανεγερθησομένου 
κτιρίου επτά μέτρα και πενήντα εκατοστά του μέτρου 
(7,50 μ.). 

- Μέγιστη απόσταση του ανεγερθησομένου κτιρίου από 
τα εσωτερικά όρια του χώρου Δ\ όπως αυτή καθορίζεται 
μετηνπαρ. 1 του άρθρου 9 του Ν. 1577/1985 (Α'210). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος, 

Αθήνα, 3 Μαρτίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ ΛΑΛΙΟΤΗΣ 

ΤΡΟΠΟΠΟΙΗΣΗ ΕΓΚΕΚΡΙΜΕΝΟΥ ΡΥΜΟΤΟΜΙΚΟΥ ΣΧΕΔΙΟΥ ΤίΙ 

ΧΑΡΑΚΤΗΡΙΣΜΟΣ ! 

